Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9276

14. FEJEZET ICAO REPÜLŐTÉRI FÖLDI MOZGÁSOK TÉRKÉPE 14.1 Rendeltetése E kiegészítő térképnek kell a légijármű személyzet számára biztosítani azt a részletes tájékoztatást, amely megkönnyíti a légijárműveknek a légijármű állóhelyekre/ről való földi mozgását és a légijárművek parkolását/beállását. 14.2 Alkalmazási előírások Ajánlás. - Az ICAO Repülőtéri Földi Mozgások Térképe-t az 1.3.2 pontban leírt módon biztosítani kötelező olyan esetekben, ha az információk zsúfoltsága miatt a légijárműveknek a guruló utakon az állóhelyekre/ről való földi mozgásához szükséges részletes tájékoztatás nem tüntethető fel kielégítő láthatósággal az ICAO Repülőtér/Helikopter repülőtér Térkép-en. 14.3 Fedésterület és méretarány 14.3.1 A térkép fedésterülete és méretaránya legyen elegendő nagyságú ahhoz, hogy a 14.6 pontban felsorolt összes alkotóelemet tisztán ábrázolja. 14.3.2 Ajánlás. - A térképen lineáris mérővonalat kötelező feltüntetni. 14.4 Azonosítás A térképet a repülőtér által kiszolgált város, vagy nagyváros nevével valamint a repülőtér nevével kell azonosítani. 14.5 Mágneses eltérés 14.5.1 A térképen a földrajzi Északot jelző nyilat kötelező feltüntetni. 14.5.2 Ajánlás. - A legközelebbi egész fokra kerekített mágneses eltérést és az évenkénti változását fel kell tüntetni. Megjegyzés. - E térképet nem szükséges a földrajzi Északra tájolni. 14.6 Repülőtéri adatok E térképen a Repülőtér/Helikopter repülőtér Térképen megadott és azokkal megegyező módon szerepelnie kell az ábrázolt területre vonatkozó összes információnak, beleértve:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes